ועדת הבריאות, כנסת 25, פרוטוקול מספר 7, 2023-02-14 00:00

אוריאל בוסו: צהריים טובים

אוריאל בוסו:  אנחנו פותחים את ישיבת הוועדה ופותחים את נושא צו בריאות העם (נגיף הקורונה החדש) (בידוד בית והוראות שונות)(הוראת שעה)(תיקון מס' 2), התשפ"ג-2023

אוריאל בוסו:       צו בריאות העם הנוכחי בנושא זה עמד בתוקפו עד ליום 23 ביולי 2022, ואולם בשל הוראות סעיף 38 לחוק יסוד: הכנסת, בשל הבחירות, הוארך תוקפו עד ליום 15 בפברואר 2023 ולמעשה מחר הוא פוגע

אוריאל בוסו:  בפני ועדת הבריאות מונחת בקשת משרד הבריאות להאריך את תוקף ההצעה בשלושה חודשים, עד ליום ה-15 במאי 2023

אוריאל בוסו:  כפי שעשינו בדיון הקודם, על מנת שהוועדה תבין לעומק את מהות הצו ופרטיו נבקש לשמוע תחילה את נציגי משרד הבריאות, נציגת חטיבת בריאות הציבור, ואת הייעוץ המשפטי להציג את רקע הדברים, את ההסבר המקצועי והן את נחיצות תיקון הצו, ולמעשה גם את הנחיצות של שלושה חודשים

אוריאל בוסו:  למה לא חודש? למה לא חצי שנה? אני מציין שהופנה מכתב של מנכ"ל המשרד למנהלת הוועדה בבקשה להאריך את הצו באורכו כפי שכתוב כאן

דניאל שגיא: אני מהלשכה המשפטית של משרד הבריאות

דניאל שגיא:  צו בידוד בית הוא בעצם התשתית המשפטית המקבילה של חוק הקורונה

דניאל שגיא:  חוק הקורונה אושר בשבוע שעבר בוועדה וצומצם

אוריאל בוסו: ואושר הלילה במליאה

דניאל שגיא: נכון, אושר במליאה בלילה

דניאל שגיא:  הוא בעצם חוק שמקנה לממשלה סמכויות

דניאל שגיא:  צו בידוד בית הוא צו שהוא בחתימת מנכ"ל משרד הבריאות והוא זה שקובע את ההוראות האופרטיביות שנוגעות לבידודים, למסכות

דניאל שגיא:  זה צו שמשתנה אחת לתקופה עקב מצב התחלואה וכל מיני תיקונים כאלה

דניאל שגיא:       בתיקון הזה יש תיקונים טכניים שהם תיקונים של הגדרות שנשארו בצו ואין להם נחיצות עקב ביטולים קודמים של סעיפים כאלה ואחרים

דניאל שגיא:  אנחנו מבקשים למחוק אותם

דניאל שגיא:  אבל שתי החובות העיקריות שאנחנו מבקשים לא להאריך בהארכה הזאת היא החובה שיש היום בסעיף 3ד, שזה הסעיף של הגנה על שוהים במוסדות של "מגן אבות ואימהות"

דניאל שגיא:  החובה שהייתה קבועה שם היא חובה לבצע בדיקת אנטיגן בכניסה למוסד על אורחים בשביל שיוכלו לבקר אותם

דניאל שגיא:  רק אם הם עושים בדיקת אנטיגן שלילית או מציגים הצהרה שהם עשו בדיקה כזאת 24 שעות לפני, רק אז הם היו יכולים להיכנס למוסד

דניאל שגיא:  אילנה מיד תרחיב, אבל עקב ההתייצבות במצב התחלואה אנחנו מבקשים להוריד אותה

דניאל שגיא:  והחובה השנייה שאנחנו מבקשים להוריד היא חובת עטיית מסכה במוסדות של "מגן אבות ואימהות" ובמוסדות רפואיים, בתי חולים, מרפאות, כל המוסדות האלה

דניאל שגיא:  עד עכשיו הייתה חובה כזאת, היא הייתה קבועה בסעיף 3ה(א) פסקה 1 וגם אותו אנחנו מבקשים לא להאריך עקב ההתייצבות במצב התחלואה

דניאל שגיא:  אילנה תרחיב שאנחנו כן עדיין ממליצים להמשיך לעטות מסכה במקומות כאלה

דניאל שגיא:  ויתר הוראות הצו, שהחובה העיקרית שתישאר שם היא חובת בידוד למאומתים וכל ההוראות שנלוות אליה

דניאל שגיא:  יש שם הוראות שקשורות לחובת הדיווח שלהם, לאפשרות שלהם לצאת לבחירות ברשויות מקומיות, לאיסור שלהם לנסוע בתחבורה ציבורית וכל הדברים האלה

דניאל שגיא:  אלה הוראות שנשארות בצו, ואת ההוראה הזאת אנחנו מבקשים להאריך עד ה-15 במאי 2023

דניאל שגיא:  וכל זה ייכנס לתוקף מחר בלילה

אוריאל בוסו: אז למה שלושה חודשים?     

אילנה גנס: אני מחטיבת בריאות הציבור

אילנה גנס:  אני אשמח להציג איזשהו רקע קצר אפידמיולוגי, אם אפשר להעלות את המצגת

אילנה גנס:  קודם כל, כמה מילים על מגמות תחלואה

אילנה גנס:  אפשר לראות פה בגרף שבחודשיים האחרונים אנחנו בסך הכול נמצאים במגמת תחלואה יציבה

אילנה גנס:  הייתה לנו עלייה מסוימת בחודש דצמבר, ובינואר התחיל לרדת, ולמעשה אנחנו נמצאים על מאות מאומתים מדי יום

אילנה גנס:  עדיין סדר גודל של כ-10,000 נבדקים מדי יום

אילנה גנס:  אבל מספר תחלואה קשה וקריטית נשאר יציב

אילנה גנס:  מיד נראה את זה גם בשקפים הבאים

אילנה גנס:       אחוז מאומתים, אנחנו רואים בסך הכול מגמות יציבות

אילנה גנס:  בדצמבר-ינואר שוב אחוז מאומתים קצת יותר גבוה

אילנה גנס:  אנחנו רואים יותר מאומתים באמצעות בדיקות אנטיגן, רובם אלה אנשים שעושים בדיקות ביתיות ומגיעים לעמדות מוסדיות על מנת לאשר את התחלואה שלהם ולתעד את זה במערכות מידע בצורה מסודרת

אילנה גנס:  נתח יותר קטן מאומתים באמצעות PCR שהוא יותר נמוך בהשוואה למאומתי אנטיגן, בעיקר בגלל בדיקות סקר

אילנה גנס:  אנחנו עדיין ממשיכים לעשות בדיקות סקר במערך "מגן אבות" שמבוסס על בדיקות PCR שזה משהו שעד עכשיו המשיך להתקיים

יוסף לם: יש כוונה לסיים את זה

אילנה גנס: אנחנו כרגע בוחנים את המדיניות

אילנה גנס:  הכוונה היא כן להמשיך בחלק מהמוסדות, במיוחד במוסדות עם אוכלוסייה בסיכון מוגבר, כן להמשיך לעשות בדיקות סקר

אילנה גנס:  אבל זה משהו שנבחן בימים אלה

אילנה גנס:       קצת נתונים על תחלואה קשה

אילנה גנס:  גם כאן אנחנו יכולים לראות בסך הכול מגמה יציבה, גם של מאושפזים במצב קשה, נשים הרות, ילדים

אילנה גנס:  גם בנפטרים אנחנו לא רואים מספרים דרמטיים או שינויים מהותיים בחודשים האחרונים

אילנה גנס:  כנ"ל מונשמים

אילנה גנס:  כרגע כבר תקופה די ארוכה אין לנו חולים מחוברים למכונת אקמו, וגם מגמת הקשים החדשים מדי יום נשארת יציבה עם עשרות בודדות של חולים חדשים שמגיעים לאשפוזים בבתי חולים במצב קשה

אילנה גנס:  כלומר, בסך הכול אנחנו כן יכולים לראות עדיין תחלואה, עדיין תחלואה קשה גם ואשפוזים, אבל המגמות יחסית נמוכות ויציבות, מה שמאפשר לנו ללכת לכיוון של הקלות בעיקר בחובת עטיית מסכות וחובת ביצוע בדיקות

אילנה גנס:  שוב, חשוב לציין גם שאוכלוסיית מוסדות "מגן אבות" היא אומנם האוכלוסייה בסיכון הגבוה ביותר, אבל מצד שני היא האוכלוסייה המוגנת והמחוסנת ביותר

אילנה גנס:  מרביתם מחוסנים לפחות בשלוש-ארבע מנות וחלקם גם בחמש מנות

אילנה גנס:  מעל 200,000 קיבלו גם את החיסון הביוולנטי מותאם אומריקון, כך שבהחלט אפשר להגיד ששם הצלחנו לייצר שכבת הגנה טובה לאוכלוסייה הזאת, ולכן אפשר להקל גם במסכות וגם בחובת ביצוע בדיקות אנטיגן בכניסה למוסדות

אילנה גנס:       כמה מילים על מגמות תחלואה בעולם, כי קצת קשה להסתכל עלינו

אילנה גנס:  בסוף צריך לראות את הכפר הגלובאלי

אילנה גנס:  מה שבעיקר מדאיג אותנו, למרות מגמת הירידה המסוימת, זו תמונת מצב של תחלואה בסין

אילנה גנס:  אפשר לראות לפי דיווחים של CDC, כי אין לנו מידע מלא מהדיווחים שסין מדווחת על עצמה, הערכה של בין 80% ל-90% מהאוכלוסייה של סין נדבקה בחודשים דצמבר-ינואר

אילנה גנס:  יש גם דיווחים על תמותה, באמת נתונים מאוד מאוד גבוהים שמדברים על הערכות של בין 9,000 אפילו עד 16,000 נפטרים מדי יום כתוצאה מקורונה

אילנה גנס:  ובסך הכול ההערכה היא שמעל 600,000 נפטרים בחודשיים וחצי האחרונים, שאלה בהחלט מספרים גדולים

אילנה גנס:  מה שאותנו מדאיג אפידמיולוגית בעיקר זה מקומות שמאופיינים בתחלואה מאוד מאוד גבוהה

אילנה גנס:  בדרך כלל אלה המקומות שמייצרים הרבה וריאנטים חדשים ולכן זה מה שמדאיג אותנו

אילנה גנס:  אנחנו עדיין רואים שהווריאנטים שמסתובבים בסין וגם במדינות סמוכות הם תת זנים של זן האומיקרון ועדיין, למרות שאנחנו יודעים שזה יחסית וריאנט שהוא לא גורם לתחלואה יותר קשה, לפחות ממידע רפואי שהצטבר עד כאן, הוא מייצר וריאנטים יותר מדבקים

אילנה גנס:  ה-xbb15 היום מוגדר כווריאנט המדבק ביותר מכל הווריאנטים שהכרנו עד עכשיו של נגיף הקורונה עם פוטנציאל הדבקה, כולל במחוסנים ומחלימים

אילנה גנס:  ולכן אנחנו בהחלט ממשיכים לעקוב גם אחרי תחלואה עולמית וגם אחרי התפשטות וריאנטים בעולם ובמדינת ישראל

אילנה גנס:  גם באירופה אנחנו עדיין רואים מגמות של עלייה בחלק מהמדינות, גם בריטניה וגם גרמניה עדיין עם מגמת עלייה של תחלואה, אלה מדינות מחוסנות ומחלימות בדומה למדינת ישראל גם בחיסוני MRNA

אילנה גנס:  אנחנו רואים לצד זה התייצבות בחלק ממדינות העולם, כמו צרפת ודנמרק שעברו יחסית גל תחלואה משמעותי למרות מצב חיסוני טוב של אוכלוסייה

אילנה גנס:  אבל מה שמאפיין בעיקר את אירופה, בניגוד לסין, שאנחנו לא רואים יחס חריג מאוד של תמותה, אשפוזים ותחלואה קיצוניים בדומה למדינת ישראל

אילנה גנס:  ראיתם את המגמות הסך הכול יציבות שאנחנו רואים כאן בארץ

אילנה גנס:  זה משהו שמאפיין גם את מרבית מדינות אירופה, עם גלים שהם כבר לא פיקים כפי שראינו בעבר, לאור אחוזי התחסנות והיקפי החלמה גבוהים שדומים למדינת ישראל

אילנה גנס:       כמה מילים על תמונת מצב השוואתית, כדי שנראה מה היום מקובל בעולם

אילנה גנס:  מערך מודיעין בריאות שבחטיבת בריאות הציבור מבצע באופן תדיר מעקב אחרי מדיניות במדינות עולם שונות, כאשר בעיקר אנחנו עוקבים אחרי 25 מדינות שהן דומות למאפיינים של מדינת ישראל, מדינות דמוקרטיות, מדינות מפותחות

אילנה גנס:  שם אנחנו רואים שלפחות מחצית מהן עדיין השאירו את חובת הבידוד בתוקף לפחות לחודשים הקרובים

אילנה גנס:  אנחנו רואים חלק מהמדינות שהסירו חובת בידוד, אבל למעשה בכולן הן המירו אותה בהמלצה

אילנה גנס:  שוב, ההבדלים התרבותיים בין המדינות – בהחלט אנחנו רואים שבחלק מהמדינות שבהן קיימת המלצה גם רואים משמעת גבוהה של ציבור להמלצות

אילנה גנס:  כלומר, לא צריך שם חוקים, תקנות וצווים כדי שהציבור יישמע להמלצות של המדינה

אילנה גנס:  חשוב לציין שגם במדינות שהסירו את חובת הבידוד זה לא בוצע בתקופות של חורף שהיא תקופה בעייתית גם בגלל תחלואה נשימתית נלווית ועומסים גדולים על מערכת הבריאות

אילנה גנס:  רובן הסירו את ההגבלות, את חובת הבידוד בתקופה של חודשי קיץ וסתיו, לנוכח ירידה בהשפעות קליניות, כפי שאנחנו רואים גם אצלנו

אילנה גנס:  אבל ברובן נותרה המלצה לבידוד ביתי, הימנעות מהתקהלויות ומגע עם אוכלוסיות בסיכון

אילנה גנס:       חשוב לציין שבכל המדינות כל הזמן, בדומה למדינת ישראל, יש כל הזמן הערכות מצב כדי לבחון את המדיניות ולראות האם יש צורך לעשות שינוי במדיניות בצורה כזאת או אחרת, גם לכיוון הקלה וגם לכיוון החמרה

אילנה גנס:  מדינות שכן בחרו להשאיר את חובת הבידוד בעיקר מנמקות את זה לצורך הגנה על קבוצות בסיכון לצד דאגה לבריאות הציבור

אילנה גנס:  מה שחשוב בעיקר לציין זה הארכת תוקף של הצהרת ארגון הבריאות העולמי על המשך מצב פנדמיה ומצב חירום בריאותית

אילנה גנס:  כלומר, לנוכח תמונת מצב נוכחית של תחלואה ומצבי התחסנות במדינות עולם שונות, הם עדיין משאירים את ההכרזה בתוקף

אילנה גנס:       אפשר לעבור לשקף הבא ולראות ממש משפט מתוך ההצהרה הזאת שמדבר עדיין על Public Health Emergency of International Concern

אילנה גנס:  ההגדרה הזאת נשארת בתוקף וזה ציטוט מתוך הצהרה מ-23 בינואר השנה

אילנה גנס:  כלומר, עדיין ההצהרה בתוקף והעולם נוהג להתייחס לזה עדיין כמצב פנדמי

אילנה גנס:       אם מעניין אתכם לראות כמה דוגמאות של מדינות שיש בהן עדיין חובת בידוד

אילנה גנס:  בחלק מהמדינות שימו לב שחובת הבידוד היא יותר ארוכה ממה שקיים בארץ, כמו בלגיה, דרום קוריאה, ששם החובה היא שבעה ימים, וגם היא מותנית בהיעדר תסמינים וחובת מסכה גם בחלק מהמקומות לפרק זמן נוסף לאחר היציאה מבידוד

אילנה גנס:       עוד כמה דוגמאות למדינות שבהן יש יחסית תקופת בידוד ארוכה, אפילו ארוכה מזאת שמקובל בארץ, שבעה ימים ואפילו עשרה ימים

אילנה גנס:  אנחנו קיצרנו את זה בתקופת האומיקרון לחמישה ימים לאור נתונים שראינו שמרבית האוכלוסייה, התקופה הכי מידבקת שלהם זה בחמישה הימים הראשונים ממועד האימות

אוריאל בוסו: מה היה קודם בצווים, זה היה כל פעם שלושה חודשים או שזה היה שנה?     

אילנה גנס: זה השתנה בהתאם לדינמיקה של תחלואה

אילנה גנס:  למעשה כל כמה ימים אנחנו עושים הערכת מצב של תחלואה ומסתכלים על מגמות

אילנה גנס:  כרגע אנחנו לא רואים צפי לשינוי מדיניות בטווח של שלושה החודשים הקרובים

אילנה גנס:  אנחנו נבחן כמובן את המדיניות הזאת לקראת תקופת הקיץ, ככל שנעבור את החורף

אילנה גנס:  גם יפן וגם ארצות הברית, דרך אגב, כבר יצאו בהצהרות דומות שהן יעשו הערכת מדיניות פעם נוספת לקראת חודש מאי השנה, וגם שם ההארכה למספר חודשים

אילנה גנס:  אין לי נוסחה מתמטית מדויקת להגיד למה לא חודשיים וחצי ולמה לא ארבעה חודשים, אבל להערכתנו לפני חודש מאי אין צפי לשינוי

אוריאל בוסו: במאי נהיה בפגרה, ואם צריך להאריך מדוע לא לחודשיים ואחר כך נעשה דיון מחודש, במקום שתגיעי עכשיו לחמישה חודשים?     

אילנה גנס: אנחנו בהחלט נשקול את זה לקראת קיץ, אחרי שנעבור את תקופת החורף

אילנה גנס:  לא בקורונה, אבל תחלואה נשימתית של חורף נמשכה לפחות עד חודש אפריל וגם מאי, ולכן להערכתנו עד מאי אנחנו לא צריכים שיהיה איזשהו דרמטי בתמונת מצב תחלואה

אילנה גנס:  לכן הבקשה שלנו היא להאריך בשלושה חודשים

אוריאל בוסו: תודה

אוריאל בוסו:  בבקשה

יוסף לם: אני מאיגוד בתי אבות

יוסף לם:  קודם כל, אני רוצה לברך את משרד הבריאות על החשיבה ועל ההבנה שאולי אנחנו לקראת סופה של המגפה

יוסף לם:  אני חשבתי שהגיע הזמן כבר מזמן להכריז על קיצה ולהשוות אותה אולי למחלות חורף אחרות

יוסף לם:  אנחנו מדברים פה על "מגן אבות" ועל מוסדות "מגן אבות", ובתוך "מגן אבות" ישנה שונות רבה ומגוונת

יוסף לם:  אי אפשר להמשיך ולהתייחס ל"מגן אבות" כיחידה אחת

יוסף לם:  יש לנו בתי אבות שמפוקחים על ידי משרד הרווחה, יש בתי דיור מוגן לאנשים עצמאיים, יש מחלקות סיעודיות, יש מרא"גים, ולכל אחד ואחת מהם יש המבנה והאופי והצוותים והתנועה והתחלופה של האנשים, ואנחנו חייבים להסתכל בסופו של דבר על השונות הרבה שקיימת בשטח

יוסף לם:  אמרנו את זה במשך כל המגפה

יוסף לם:  בסופו של דבר מנהל המקום צריך לקבל על עצמו איזושהי סמכות להחליט כן או לא בשאלה האם מסירים מסכות

יוסף לם:  הוא צריך לקבל לעצמו איזושהי סמכות עם עדכון אולי למשרד הבריאות שאומר: כן, אני חווה עכשיו אצלי איזושהי תחלואת חורף, שפעת, אני רוצה להחיל את חובת המסכה על המבקרים לפחות, ובטח על הצוות

יוסף לם:       אני כן רוצה לפנות למשרד הבריאות ולשאול שוב, כל המדיניות של המשך בדיקות הסקר היקרות מאוד האלה, ה-PCR המאוד יקר ומיותר הזה, מה המשמעות שלו? תראו כמה כסף אתם מוציאים כדי לבדוק וכמה בסוף אתם מגלים

יוסף לם:  אין לזה משמעות

יוסף לם:  בואו אולי נבדוק גם שפעות

יוסף לם:  כדאי לשקול היום הפסקת סקרים

יוסף לם:  יש לנו אנטיגנים, תמשיכו לחלק אנטיגנים

יוסף לם:  אולי אנטיגנים שכוללים גם את השפעות השונות, כדי לעזור במוסדות, גם מתחלואת חורף

יוסף לם:  אפשר לחזור לנורמליות, לנרמל את המחלה הזאת כמחלת חורף

יוסף לם:  גם הקליניקה שלה בפועל נראית היום הרבה יותר פשוט, אולי לא בסטטיסטיקה אבל במחלות החורף השונות

יוסף לם:  תתייחסו בבקשה לשונות הרבה בתוך "מגן אבות"

יוסף לם:  לא עוד "מגן אבות", וכן אני מברך אתכם על הסרת המסכות, אני מברך אתכם על ההקלות ומצפה לראות עוד בהקדם

יוסף לם:  תודה

אוריאל בוסו: לפעמים בתפיסה ובמבט אף אחד לא מסתכל על זה ולא מחפש החמרה

אוריאל בוסו:  אתה אומר, אני מברך אתכם על ההסרה ועל ההקלה

אוריאל בוסו:  מתוך דאגה לבריאות הציבור ולהורים ולמבוגרים כחשיבה שהם ברמת סיכון יותר גבוהה, שם זה חנה

אוריאל בוסו:  אז כרגע הם עושים הערכות, אבל לפעמים אתה יודע שהקלתם מעלינו ואולי אנחנו מסכנים את המבוגרים

אוריאל בוסו:  אנחנו לא מקלים, אלא עושים חשיבה רפואית של בריאות הציבור

אוריאל בוסו:  אני חושב שהנתונים של משרד הבריאות עדיין מסתנכרנים עם מצב הבריאות העולמי, וזאת הסיבה שהם עדיין השאירו עוד משהו

יוסף לם: כבוד היושב-ראש, ברור לי

יוסף לם:  כולנו פה, בטח ובטח אני והקולגות שלי, היינו בחזית המאבק הזה 24/7 במשך שלוש שנים שנראות לי כמו עשור

יוסף לם:  אני הייתי שם, אני ממונה הקורונה של האיגוד

יוסף לם:  אני מבין ורואה את השינוי

יוסף לם:  אי אפשר להתייחס ל"מגן אבות" בשונה ממה שקורה במחלקות פנימיות

יוסף לם:  אם רוצים להחיל איזושהי הבנה קלינית כלפי חולים, אז במחלקות סיעודיות שדומות קצת יותר למחלקות פנימיות, אולי להשוות את זה לתנאי בתי החולים

יוסף לם:  אבל אני ביקרתי בבתי החולים לאחרונה ולא ראיתי שם מסכות או בדיקות למבקרים

יוסף לם:  צריך להבין ש"מגן אבות" בסופו של דבר זו מערכת שהכניסה לתוכה הרבה מאוד בתים, מסגרות ומוסדות מאוד מאוד שונים

יוסף לם:  כולנו דואגים לבריאות של הלקוחות שלנו ושל הדיירים שלנו

אוריאל בוסו: אם יהיה חלילה מצב בריאותי חריג, עדיין אתה תרצה בשם ההגנה על אותם אנשים שתהיה אפשרות לאכוף את הכללים על אותם מבקרים ובאים ואת המטפלים על מנת להגן על אותם מבוגרים, ואז הכלים לא יהיו לך

יוסף לם: לכן אמרתי, אם מסירים את הכול, וזה נכון, אנחנו הוכחנו את עצמנו כמנהלים מקצועיים

יעל סלנט: אבל משרד הבריאות, אתם כן השארתם הוראה בצו שאומרת שהמנהל יכול להורות

יעל סלנט:  אז אולי תגידו על זה כמה מילים, אולי זה נותן פתרון

דניאל שגיא: בידוד וחובת עטיית מסכה הן הגבלות שעדיין יש להן משמעות על כולם

אוריאל בוסו: אגב, לא רק מהקורונה

דניאל שגיא: נכון

דניאל שגיא:  ואלה סמכויות שמוקנות למנכ"ל במשרד הבריאות, ולא בכדי

דניאל שגיא:  כי מי שאמור להורות עליהן ולהחליט על העטייה שלהן או לא, בטח על בידוד או לא, זה באמת מנכ"ל משרד הבריאות

דניאל שגיא:  זו סמכות חוקית שקבועה בפקודת בריאות העם שזה חוק מסמיך

דניאל שגיא:  אז באמת היא שמורה לו

דניאל שגיא:  וכמו שיעל אמרה, בצו נשאר סעיף 3ה(א)(3) שבעצם עדיין מאפשר למנכ"ל משרד הבריאות להורות עדיין, למרות ביטול החובה הזאת, על עטיית מסכה, כמובן בתנאים שכתובים פה שצריך לפרסם וזה רק לשבועיים

דניאל שגיא:  אולי עוד משהו שלא חידדנו, חובת עטיית מסכה נשארת לגבי מאומתים, שזה עוד משהו שהוא חשוב

יוסף לם: שוב, אם למנכ"ל משרד הבריאות יש סמכות להחיל את המסכה ועוד הנחיות כאלה מגבילות, אני רוצה שוב לחדד את הנקודה

יוסף לם:  כאשר מנכ"ל משרד הבריאות החיל את זה, הוא החיל את זה על מוסדות "מגן אבות ואימהות", והם שונים

יוסף לם:  לא יכול להיות שבבתי הדיור המוגן, שזה בית מגורים של אדם עצמאי – אני לא מכיר עוד מלון וכדומה שנוהג כך

יוסף לם:  אנחנו בסופו של דבר פוגעים בלקוחות שלנו, פוגעים במטופלים שלנו בעטיית המסכה

יוסף לם:  הפנים שלנו, החיוך שלנו, נותן לאנשים במחלקות דמנטיות תחושה של היכרות, של הבנה

יוסף לם:  זה יותר מריפוי

יוסף לם:  אתם יודעים את זה כאנשי רפואה

יוסף לם:  אז הפנים של אנשי הצוות חשובים יותר מלהגן עליו אולי משפעת או קורונה

יוסף לם:  כשמנכ"ל משרד הבריאות יחליט החלטה כזאת, שיחליט אותה ספציפית למוסד בהתאם למאפיינים שלו ולא למסגרות "מגן אבות ואימהות"

יוסף לם:  אנחנו מאוד שונים

יוסף לם:  אני כן חושב שאפשר היה לתת למנהל המוסד סמכות כזאת באישור

יוסף לם:  זאת אומרת, אני יכול להחליט שאצלי יש איזושהי התפרצות, להודיע למנכ"ל משרד הבריאות שאני מבקש שיחיל עליי את התנאים הללו

יוסף לם:  זה כן מנגנון, כי בכל זאת יש מקומות שלמנהל המוסד האפשרות לפנות למנכ"ל משרד הבריאות ולבקש ממנו להחיל תנאים מגבילים כאלה ואחרים בהתאם לראייה המקצועית שלנו

דניאל שגיא: ההחלטה היא של המנכ"ל, ואני חושבת שכל החובות כביכול שהחלנו עד עכשיו בצו לא נעשו ללא התייעצות וללא שיח

יוסף לם: ברור, אנחנו שותפים

יוסף לם:  אבל עדיין אומרים "מגן אבות" ואנחנו מאוד שונים

דניאל שגיא: ושוב, ההוראה היא לא רק על "מגן אבות"

דניאל שגיא:  ההוראה היא על כל מוסד, לאו דווקא "מגן אבות"

דניאל שגיא:  וגם אם יש איזשהו רצון להחיל את זה, זה רק בגלל שמדובר באוכלוסייה בסיכון ולמשרד יש אינטרס להגן עליה חד משמעית

יוסף לם: אם דיברנו על מדיניות, אני שוב רוצה לחדד את הנקודה

יוסף לם:  בדיקות הסקר ה-PCR שדיברתם פה הן יקרות מאוד ומיותרות

יוסף לם:  הגיע הזמן לקבל החלטה להפסיק את בדיקות הסקר

יוסף לם:  יש אנטיגן

יוסף לם:  אחות, רופא, מנהל מוסד יכול לעשות בדיקה מיידית, להחשיד חולה

יוסף לם:  אמרתי שנשמח שייתנו לנו אנטיגן שכולל גם שפעות, כי גם שפעת מדביקה את השכנים במחלקות סיעודיות

יוסף לם:  נדע לעשות את זה טוב

יוסף לם:  תספקו לנו את הכלים, תשחררו מכבלים

יוסף לם:  תודה

אוריאל בוסו: תודה רבה

אוריאל בוסו:  משרד המשפטים, עו"ד יואב סטשבסקי, יש לך משהו להוסיף?     

יואב סטשבסקי: לא

אוריאל בוסו: אוקיי

אוריאל בוסו:  המשרד לביטחון לאומי, מבחינתכם בסדר?     

שי מליחי: כן

דניאל שגיא: יעל הזכירה הוראה שהיא פשוט קיימת מכבר בצו והיא מוארכת גם היא, זו הסמכות של המנכ"ל או של ראש שירותי בריאות הציבור או של רופא מחוזי לתת הוראה פרטנית לאדם שבא במגע עם חולה או בזן מסוכן או שהוא נמצא במוסד עם אוכלוסייה בסיכון או שהוא חוזר בכלי טיס או שייט להיכנס לבידוד, וזו הוראה שהיא קריטית למשרד בשביל להתמודד חלילה עם זן שיכול להגיע והמשרד יגלה שחייבים בכל זאת להחיל חובת בידוד

דניאל שגיא:  היא לא בשימוש כרגע, אנחנו לא מפעילים צווים כאלה, אבל היא סמכות שנשארת גם במסגרת ההארכה הזאת

אוריאל בוסו:   בבקשה

שרון הרשקו: אני משירותי בריאות כללית, אני מרכזת את נושא הקורונה בכללית

שרון הרשקו:  קודם כל, אני רוצה להגיד שיש החיסונים, שזה מה שמאוד עוזר להוריד את התחלואה

שרון הרשקו:  ואם אנחנו נצליח לאכוף יותר שעובדי בריאות יתחסנו, וגם הציבור, אני מאמינה שזה ישפיע גם על הנושא הזה וגם על הצורך של עטיית מסכות

שרון הרשקו:  עטיית מסכות היום, שלא אוכפים אותה, נראית קצת מיותרת

שרון הרשקו:  זה נראה כאילו לא רציני

שרון הרשקו:  לכן אני חושבת שכן צריכה להיות המלצה, אבל לא חובה של עטיית מסכה

אוריאל בוסו: נראה לי שיש המלצות היום, זה רשום בכל מיני מקומות

אוריאל בוסו:  אין חובה

שרון הרשקו: בנושא של בידוד, אני חייבת להגיד שמכיוון שהיום הבדיקות הביתיות תפסו מאוד, ואין היום במדינות כמעט שדורשים ממך, בטח לא את התו הירוק, אז גם ירדה האכיפה של בידוד

שרון הרשקו:  כי אם אדם לא יעשה PCR או אנטיגן מוסדי, אתה לא תדע שהוא חולה קורונה

שרון הרשקו:  אז אני די חושבת שאנחנו צריכים להתאים את עצמנו לתקופה ולמה שקורה ולזה שבאמת התחלואה בירידה ואין לנו אוכלוסיות בסיכון, ויש לנו גם הטיפולים התרופתיים

שרון הרשקו:  הפקסלוביד, שברגע שאנחנו מאתרים גם זה מוריד תחלואה, גם זה עוזר

שרון הרשקו:  צריך להתחשב בכל הגורמים

שרון הרשקו:  תודה

אוריאל בוסו: תודה

אוריאל בוסו:  עו"ד פסטרנק, בבקשה

אורן פסטרנק: תודה רבה, אדוני היושב-ראש

אורן פסטרנק:  אני חושב שהגיע הזמן שאנחנו נפסיק להפוך את הציבור לעבריינים

אורן פסטרנק:  זה דובר פה בזעיר אנפין על ידי החברים זה עתה בדיון, אז ארחיב בזה בכל זאת

אורן פסטרנק:  הרי הציבור היום לא מקיים את הבידוק הזה

אורן פסטרנק:  אנשים לא הולכים לבדיקות מוסדיות, הם עושים בדיקה ביתית והם מחליטים לפי החולי שלהם מתי לצאת מהבית ומתי לא

אורן פסטרנק:  אז בואו לא נכשיל את הציבור

אורן פסטרנק:  בואו נתאים את עצמנו לתקופה

אורן פסטרנק:  אין טעם, זה ללכת ראש בקיר

אורן פסטרנק:  זה לתקן תקנות שהציבור בכל מקרה לא עומד בהן

אוריאל בוסו: על מה השארנו עטיית מסכה?     

אורן פסטרנק: לא דיברתי על מסכה, דיברתי על בידוד

אוריאל בוסו: את הבידוד השארנו בסך הכול על מאומתים

אורן פסטרנק: אני מדבר על בידודים של מאומתים

אורן פסטרנק:  מה זה המאומתים האלה? זה אלה שהלכו לבדיקה מוסדית ומשרד הבריאות יודע עליהם לכאורה ואז הם מחויבים בבידוד

אורן פסטרנק:  אבל רוב הציבור לא הולך לבדיקה הנוספת

אוריאל בוסו: האם יש לנו נתונים כמה עושים בדיקות, אם יש בכלל אנשים שעושים בדיקות מוסדיות כיום?     

אורן פסטרנק: שאלה מצוינת

אילנה גנס: הצגתי את זה בתחילת הדיון במצגת

אילנה גנס:  בממוצע כ-10,000 בדיקות ליום, הרוב בדיקות אנטיגן, ויש גם PCR

אילנה גנס:  רוב בדיקות ה-PCR מבוצעות היום בקופות החולים

אילנה גנס:  עמדות ה-PCR של פיקוד העורף נסגרו בסוף ינואר, וכרגע כל תשתית בדיקות ה-PCR הן במסגרת קופות החולים

אורן פסטרנק: מה אחוז המאומתים?     

אילנה גנס: אחוז המאומתים בבדיקות PCR הוא סדר גודל של 4%

אילנה גנס:  באנטיגן 11

אילנה גנס: 5%

אוריאל בוסו: מספר לא מבוטל של נבדקים, עו"ד פסטרנק

אורן פסטרנק: תודה על הנתונים, אילנה

אורן פסטרנק:  סליחה, לא סיפקו לי הלינק אז נכנסתי מאוחר ולא שמעתי את הדברים שאמרת בראש המצגת

אורן פסטרנק:  בכל מקרה, מה שאני אומר זה דבר פשוט

אורן פסטרנק:  אנחנו יודעים היום, גם אם מוצאים את אותם מאומתים, שהקטלניות של זני האומיקרון שאותם אנו מזהים כרגע בארץ היא עשירית מהקטלניות של זני השפעת

אורן פסטרנק:  אנחנו לא בדיון כרגע על חוק סמכויות ואם יגיע זן ה-DBD

אוריאל בוסו: אבל כשזה כל כך צומצם ואנחנו מתייחסים לזה כמשהו

אוריאל בוסו:  אבל אתה אומר במקום להפוך אותם לעבריינים, צריך לדעת איך המנגנון כדי בסוף אם כבר אנחנו מחליטים שזה  יורחב

אורן פסטרנק: אדוני, אני אסביר את דבריי

אורן פסטרנק:  בואו נגיד שמצאנו מאומתים, אז מה? יש גם מאומתים לשפעת

אורן פסטרנק:  גם אני עכשיו עם וירוס, כמו שאתה שומע

אורן פסטרנק:  אז אני בבית ואני לא יוצא החוצה, אני לא אגיע חלילה לכנסת להדביק מישהו ואני שומר על עצמי בבית

אורן פסטרנק:  וכך האזרחים נוהגים, זה דבר טבעי

אורן פסטרנק:  אם הקטלניות של האומיקרון היא עשירית מאשר השפעת, אז למה צריך את הבידודים האלה? אז אם אדם חולה, גם אם זה באומיקרון, אז הוא יישאר כמה ימים בבית, הוא לא צריך להישאר שבעה ימים בהכרח

אורן פסטרנק:  לא צריך להפוך אותו לעבריין אם הוא יצא לפני

אורן פסטרנק:  זה מה שאני מנסה להגיד

אורן פסטרנק:       לא אחזור על דבריי בדיונים הקודמים

אורן פסטרנק:  דיברנו גם שהלונג-קוביד הוא זניח

אורן פסטרנק:  הדברים האלה מאחורני עם זני האומיקרון

אורן פסטרנק:  צריך להתאים את עצמנו למציאות

אורן פסטרנק:  גם אם אתם מחליטים בכל זאת להמשיך עם הבידודים, שלדעתי זו טעות גמורה, כי לא עושים בידודים לשפעת והיא הרבה יותר קטלנית, אז אף אחד לא עונה לי מה ההיגיון בדבר הזה

אורן פסטרנק:  אני אשמח לשמוע את אילנה גנס מתייחסת לנושא

אורן פסטרנק:  וגם אם כן, אז תקבעו בידוד של ארבעה ימים ולא של שבעה ימים

אורן פסטרנק:  צריך להתחיל במגמה מסוימת

אורן פסטרנק:  צריך להבין שאנחנו נכנסים לחיים לצד קורונה, והיום זה מצחיק לדבר על זה כשכבר דיברנו על לחיות לצד קורונה כבר לפני  יותר משנה

אורן פסטרנק:  תודה רבה

אוריאל בוסו: תודה רבה

אוריאל בוסו:  קודם כל, לגבי שבעה ימים או ארבעה ימים, לפי מה שהוא אומר כנתון

אילנה גנס: כרגע החובה היא חמישה ימים בתנאי שאין תסמינים ובדיקות אנטיגן שליליות

אילנה גנס:  אם הבדיקות חיוביות זה שבעה ימים

אוריאל בוסו: כי עדיין מתייחסים לזה כמשהו שהוא מדביק?     

אילנה גנס: אדם שיש לו בדיקת אנטיגן חיובית זה בוודאות אדם שהוא עדיין מדביק

אוריאל בוסו: עו"ד פסטרנק, אנחנו מנרמלים – לא אקרא לזה מנרמלים את החיים – ועדיין כל עוד שהקורונה לא הוגדרה כעוד סוג של שפעת, אז אמנם צמצמו ומנסים ללמוד את זה, אז אנחנו משאירים את זה כחלק

אורן פסטרנק: אז רק אם הם יכולים לתת הצדקה אפידמיולוגית למה צריך בידוד של חמישה ימים או שבעה, בהתאם לנוהל

אוריאל בוסו: כי הם טוענים שזה מדבק

אורן פסטרנק: כמובן, אני מבין

אורן פסטרנק:  אבל גם השפעת מדבקת

אורן פסטרנק:  אני מבקש את ההצדקה האפידמיולוגית

אוריאל בוסו: על זה עניתי, שכל עוד ועדיין במדינת ישראל לא הוכרז שהקורונה על מגוון הזנים היא כמו אחד מסוגי השפעות, אז אנחנו מתייחסים לזה בצורה אחרת

אורן פסטרנק: אבל זה בדיוק מה שאתה אמור לבדוק בתור ועדת בריאות

אורן פסטרנק:  אתה צריך לדרוש מהם שייתנו לך הצדקה

אוריאל בוסו: כי גם ארגון הבריאות העולמי עדיין לא מתייחס לזה כעוד שפעת

אילנה גנס: וגם עובדה שיש עוד עשרות מדינות בעולם שנוקטות במדיניות של חובת בידוד

אוריאל בוסו: ראינו במצגת, הוצג כאן

אורן פסטרנק: כן, אבל אני שואל את משרד הבריאות מה ההצדקה לכך

אוריאל בוסו: הוא עושה כל הזמן הערכות מצב

אילנה גנס: ההצדקה היא בעיקר להגן על אוכלוסיות בסיכון, ששם עדיין, למרות שהם מחוסנים ואנחנו רואים פחות תחלואה, עבורם זה יכול לגרום לתחלואה קשה ולתמותה

אילנה גנס:  גם עם אוכלוסייה בסיכון, האדם עצמו עוטה מסכה

אילנה גנס:  ברגע שהוא נמצא ליד אדם חולה ומדבק, הסיכון שלו להדבקה, גם אם הוא עצמו יעטה מסכה, הוא עדיין נמוך מאוד

אורן פסטרנק: אז אני מתמקד ב"מגן אבות" עכשיו

אורן פסטרנק:  למה אתם לא עושים בידוד לחולי שפעת? הקטלניות של זני האומריקון היא עשירית משל השפעת, אז למה כדי להגן על אותם אבות ב"מגן אבות" אתם לא עושים בידודים שם? אתם מדברים בלי לתת את הרציונל האפידמיולוגי

אורן פסטרנק:  אתם נותנים סיסמאות שארגון הבריאות אמר וההוא אמר

אילנה גנס: לא נכון

אילנה גנס:  זה מבוסס על הערכה בגלל הפוטנציאל להיווצרות וריאנטים

אילנה גנס:  אנחנו כל כמה שבועות רואים וריאנטים חדשים

אוריאל בוסו: עו"ד פסטרנק, ראית לפני שבועיים עם החשש שהגיע מסין, עד שלא בדקו וראו שזה עוד אחד מזני אומיקרון

אורן פסטרנק: יש לי הצעה קונקרטית

אורן פסטרנק:  תאריכו את הצו הזה כרגע לשבועיים, כמו שהיינו בקורונה נפגשים פעם בשבועיים

אוריאל בוסו: אבל חודשיים היה שקט ואז הגיע הסיפור מסין

אורן פסטרנק: אין כרגע זנים חדשים

אורן פסטרנק:  למה אוטומטית? למה הקלות הזאת? למה היד על ההדק כל כך קלה? יושבים אותם אבות ואימהות, הם צריכים להיות בבידוד

אורן פסטרנק:  זה משפיע על הנפש שלהם, זה משפיע על הבריאות הנפשית שלהם

אורן פסטרנק:  שפעת היא קטלנית פי עשרה, אין היגיון בדבר הזה

אורן פסטרנק:  אתם צריכים לחשוב על הנזקים שנגמרים כתוצאה מהמדיניות

אורן פסטרנק:  ואני הצגתי במכתב ששלחתי לכבודו ולכל חברי הוועדה את הנזקים על פי מחקרים, לא על פי עמדתי שלי כעורך דין

אורן פסטרנק:  אלה מחקרים שמראים את הנזקים של ההגבלות האלה

אורן פסטרנק:  אז אנא מכם, אני מבקש לשמוע הצדקה מדוע לא להשאיר כרגע לשבועיים ובעוד שבועיים לראות שאין זני אומיקרון אז אולי לבטל

אורן פסטרנק:  למה צריך להאריך לחודשיים קדימה?     

אוריאל בוסו: אנחנו נשקול את הנושא

אוריאל בוסו:  תודה רבה לך, עו"ד פסטרנק

אוריאל בוסו:  תודה רבה על השתתפותך

אורן פסטרנק: תודה

אוריאל בוסו: יש אפשרות לשקול לקצר?     

אילנה גנס: לנו אין בעיה לקצר

אילנה גנס:  שוב, כמו שאמרתי, כל כמה ימים אנחנו עושים הערכת מצב עם נתוני תחלואה

אוריאל בוסו: כמובן שאם יש צורך אנחנו נמצאים פה בשביל לחדש

דנה נויפלד: ההערכה היא שהסיכוי שנראה שינוי בין החודשיים לבין השלושה הוא יחסית קטן, ולכן אנחנו מטריחים את הוועדה ומכנסים דיון

דנה נויפלד:  אם יושב-ראש הוועדה כך יחליט אנחנו נעשה, רק שמבחינת הטווחים של הזמן זה לא ישנה

אוריאל בוסו: אני שומע את ההמלצות ואנחנו נעשה כמובן הערכות מקבילות בנושא הזה

אוריאל בוסו:  אני רוצה שהיועצת המשפטית, עו"ד יעל סלנט, תקרא את הצו, ברשותכם, ואנחנו נצביע עליו

יעל סלנט: בתוקף סמכותי לפי סעיף 20(1)(ב) ו-(ג) ו-(2)(א) לפקודת בריאות העם, ובהתקיים סעיף 20ז(2)  לפקודה, אני מצווה לאמור: תיקון סעיף 1, כמו שהסבירה דניאל, פה זה כל מיני הגדרות מיותרות שנמחקו: בצו בריאות העם (נגיף הקורונה החדש)(בידוד בית והוראות שונות)(הוראת שעה), התש"פ-2020, (להלן – הצו העיקרי), בסעיף 1 ההגדרות "אורח", "בדיקת קורונה מיידית לשימוש ביתי", "חוק הטיס", "כלי טיס", "מוסד בריאות", "מוסד רווחה", "מעבר גבול יבשתי", "מפעיל כלי טיס", "מפעיל כלי שיט", "תחנת גבול", "תסמינים" – יימחקו

יעל סלנט:       ביטול סעיף 3ר

יעל סלנט:  סעיף 3ד לצו העיקרי בטל

יעל סלנט:  כמו שהסבירה דניאל, זה מדבר על חובת ביצוע הבדיקה לאורחים במוסדות בריאות ורווחה

יעל סלנט:  היא הרחיבה בזה אז אקצר

יעל סלנט:       תיקון סעיף 3ה

יעל סלנט:  בסעיף 3ה(א) לצו העיקרי, פסקה (1) – תימחק

יעל סלנט:  פה מדובר על חובת עטיית מסכה של אורח או עובד בעת שהייה במוסד רפואי או מוסד בריאותי או מוסד רווחה

יעל סלנט:       תיקון סעיף 4

יעל סלנט:  עכשיו הוועדה בעצם צריכה להחליט האם היא מגבילה את התוקף או שהיא מאשרת שלושה חודשים כפי שהתבקש

יעל סלנט:  התבקש עד ה-15 במאי 2023, והוועדה צריכה להחליט האם היא מאשרת את כל התקופה או שהיא רוצה להגביל את התוקף לזמן קצר יותר

דניאל שגיא: וגם כמובן אם לא תהיה לזה סיבה, המשרד יגיע מיוזמתו ויקצר

דניאל שגיא:  אל תשכחו את זה

דניאל שגיא:  זה לא אומר שלא נגיע לפה

יואב סטשבסקי: אפשר גם לעשות את הדיון שבועיים קודם או שלושה שבועות קודם

יעל סלנט: אז הוועדה מחליטה: בסעיף 4(א) לצו העיקרי, במקום עד יום כ"ד בתמוז התשפ"ב (23 ביולי 2022), יבוא עד יום כ"ד באייר התשפ"ג (15 במאי 2023)

יעל סלנט:       תחילה

יעל סלנט:  תחילתו של צו זה ביום כ"ה בשבט התשפ"ג (16 בפברואר 2023)

יעל סלנט:       זאת אומרת, בהצבעה אנחנו מצביעים על הצו כמו שהוא, ללא קיצורים

יוסף לם: מתי יוצא יום העצמאות השנה? אפשר לעשות עד יום העצמאות

אוריאל בוסו: אני מצביע

אוריאל בוסו: הצו אושר     

אוריאל בוסו: כמובן שאין חברים

אוריאל בוסו:  אני בעד, אין מתנגדים ואין נמנעים

אוריאל בוסו:  אני קובע שהצו אושר, לבקשת משרד הבריאות

אוריאל בוסו:  תודה